Diari Oficial de la Generalitat Valenciana


Sumari del DOGV 3441, del 24-02-1999 (1999/1506)

CONVOCATÒRIA 1/1999, de 27 de gener de 1999, del Consell de la Sindicatura de Comptes de la Generalitat Valenciana, per la qual s’anuncia per a la seua provisió, mitjançant el sistema de lliure designació, un lloc d’auditor/a vacant en la institució.
----------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1999/01/27/1/dof/vci/html**

### Dades del document

Número de DOGV
:   3441

Data del DOGV
:   24-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1506


Data del document
:   27-01-1999

Organisme emissor
:   Sindicatura de Comptes

Tipus de document
:   Anunci

Correcció d'errades

 Descriptors 

:   * concurs administratiu

CONVOCATÒRIA 1/1999, de 27 de gener de 1999, del Consell de la Sindicatura de Comptes de la Generalitat Valenciana, per la qual s'anuncia per a la seua provisió, mitjançant el sistema de lliure designació, un lloc d'auditor/a vacant en la institució. [1999/X1506]
  
Segons el que estableix l'article 20 del Decret Legislatiu de 24 d'octubre de 1995, del Consell de la Generalitat Valenciana, pel qual es va aprovar el Text Refós de la Llei de la Funció Pública Valenciana, i els articles 23 i següents del Decret 69/1986, de 2 de juny, pel que es va aprovar el Reglament de Selecció de Personal i provisió de Llocs de Treball de la Generalitat Valenciana, el Consell de la Sindicatura de Comptes, en virtut del que disposa l'article 17.c) de la Llei 6/1985, d'11 de maig, de Sindicatura de Comptes, i a l'empara del que preveuen els articles 83.2 i 86 del Reglament de Règim Interior de la Sindicatura de Comptes, ha acordat convocar la provisió de la vacant que a continuació s'assenyala, mitjançant el sistema de lliure designació, d'acord amb les següents bases:
  
Primera. Participants
  
Podran participar en el present procediment els funcionaris de carrera de qualsevol administració pública.
  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits considerats en l'apartat 6 de l'article 20 del Text Refós de la Llei de la Funció Pública Valenciana.
  
Els aspirants hauran de reunir els requisits i condicions del lloc d'acord amb la seua classificació, així com pertànyer al grup i sector de l'administració que corresponga.
  
Segona. Vacant i característiques
  
El lloc vacant que s'anuncia i les seues característiques figuren en l'annex I d'aquesta convocatòria. Per a tot allò que no s'hi recull, regiran les previsions de la Relació de Llocs de Treball de la Sindicatura de Comptes, aprovades pel Consell el 28 de desembre de 1998 (Butlletí Oficial de les Corts Valencianes de 1 de febrer de 1999).
  
Tercera. Instàncies
  
Els participants hauran de presentar la seua instància segons el model que es publica com annex II i s'hi faran constar el lloc de treball a què concorren. Hauran d'adjuntar fotocòpia compulsada del DNI i el currículum, en el qual es farà constar l'experiència professional, la formació personal i les aptituds per al lloc de treball a què s'aspira. Al seu torn, acompanyaran la documentació acreditativa dels requisits i mèrits al·legats, mitjançant originals o còpies compulsades.
  
Quarta. Termini i lloc de presentació
  
Les instàncies i la resta de documentació es presentaran en el registre general de la Sindicatura de Comptes de la Generalitat Valenciana, carrer de Sant Vicent, número 4 de València, o en qualsevol de les oficines a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 15 dies hàbils comptats des de l'endemà a la publicació de la present convocatòria en el Diari Oficial de la Generalitat Valenciana i en el Butlletí Oficial de les Corts Valencianes. El termini es computarà a partir de la publicació que aparega en últim lloc.
  
Finalitzat el termini de presentació d'instàncies, les sol·licituds formulades vincularan els participants.
  
Cinquena. Comissió avaluadora
  
Estarà integrada pels següents membres:
  
Titulars:
  
President: Francisco M. Gil Pérez, síndic de Comptes.
  
Vocals: Julia Sevilla Merino, lletrada de les Corts Valencianes.
  
Miguel Olivas Arroyo, auditor de la Sindicatura de Comptes.
  
Miguel Ángel Cervera Puertes, cap d'Àrea de Funció Pública de la Conselleria d'Economia, Hisenda i Administració Pública.
  
Vocal-secretari: Robert P. Cortell Giner, lletrat en cap de la Sindicatura de Comptes.
  
Suplents:
  
President: Manuel Girona Rubio, síndic de Comptes.
  
Vocals: Enrique Soriano Hernández, lletrat de les Cortes Valencianas.
  
José Andrés Ruíz del Molino, auditor de la Sindicatura de Comptes.
  
Mª José Ortolá Sastre, secretària general administrativa de la Conselleria d'Economia, Hisenda i Administració Pública.
  
Vocal-secretari: Eduardo Ariño Ferrer, lletrat de la Sindicatura de Comptes.
  
El funcionament de la comissió avaluadora s'ajustarà a tot allò que estableix el capítol II del títol II de la Llei de Règim Jurídic de les Administracions Públiques i del Procediment Administratiu Comú per als òrgans col·legiats.
  
Sisena. Adjudicació
  
La comissió avaluadora, immediatament abans de redactar la proposta d'acord, posarà de manifest als interessats les actes de les reunions celebrades, concedint-los un termini de deu dies perquè al·leguen i justifiquen davant de la comissió el que estimen pertinent.
  
Una vegada redactada per la comissió la proposta d'acord, juntament amb les al·legacions i justificacions presentades, tant les estimades com les desestimades, serà elevada al Consell de la Sindicatura de Comptes, el qual a la vista de tot això adoptarà l'acord que pertoque i el remetrà per a la seua publicació al Diari Oficial de la Generalitat Valenciana i al Butlletí Oficial de les Corts Valencianes.
  
S'estableix el termini de tres mesos per a l'adopció de l'acord de resolució del procediment, comptador des de l'endemà al de l'inici del termini de presentació d'instàncies.
  
La destinació adjudicada serà irrenunciable, llevat que abans de la finalització del termini de presa de possessió se n'haja obtingut una altra mitjançant convocatòria pública.
  
Setena. Recursos
  
El present acord posa fi a la via administrativa. Les persones interessades podran interposar contra aquest acte un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua publicació, de conformitat amb allò que s'ha disposat en els articles 10.1.c) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que utilitzen qualsevol altra via que consideren oportuna.
  
València, 16 de febrer de 1999.- El síndic major: José A. Noguera de Roig.
  
Annex I
  
- Nombre de vacants convocades: una
  
- Denominació del lloc: auditor/a
  
- Naturalesa del lloc: funcionarial
  
- Número del lloc: 26
  
- Classificació del lloc: grup A del sector d'Administració General
  
- Complement de destinació: 29
  
- Complement específic: 319.082 PTA/mes. Dia pernoctat.
  
- Forma de provisió: lliure designació
  
- Requisits: llicenciat/a en Dret, en Ciències Econòmiques o Empresarials, o professor/a Mercantil (art. 24 de la Llei de la Sindicatura).
  
- Localització del lloc: València
  
- Centre de destinació: Sindicatura de Comptes de la Generalitat Valenciana
  
- Adscripció: equips d'auditoria
  
- Funcions:
  
1ª. Elaborar la memòria de planificació, en la qual s'inclouran amb el suficient detall els següents aspectes:
  
a) Desenvolupament d'un pla global relatiu a l'àmbit i realització de l'auditoria.
  
b) Preparació d'un programa d'auditoria que determine l'enfocament, moment de realització i abast dels procediments per aplicar.
  
c) Determinació clara dels objectius perseguits per components a l'auditoria.
  
d) Estimació dels recursos necessaris per a la realització de l'auditoria i el seu calendari.
  
La memòria haurà de ser aprovada per escrit pel síndic responsable de l'auditoria.
  
2ª. Exercir la direcció de l'equip d'auditoria, impartint les ordres i instruccions oportunes a fi d'assegurar que el treball es desenvolupe d'acord amb la planificació efectuada i de la manera més eficient i eficaç.
  
3a. Supervisió i revisió del treball realitzat per l'equip d'auditoria, a l'efecte de determinar:
  
a) Que s'han complit les normes d'auditoria.
  
b) Que s'han seguit els programes d'auditoria establerts i aprovats pel síndic responsable.
  
c) Que els papers de treball constitueixen un registre complet i documenten tots els comentaris i recomanacions inclosos en l'informe.
  
4a. Redactar el projecte d'informe o memòria que presentarà al síndic responsable de la fiscalització i que haurà de pronunciar-se sobre els punts que s'expressen en l'article 8.3 de la Llei de la Sindicatura.
  
5a. Sota la superior autoritat del síndic responsable de la fiscalització, correspon a l'auditor la direcció i l'exercici de les facultats que es determinen en l'article 10.1 de la Llei de la Sindicatura, conduents a la verificació de la gestió econòmica del sector públic valencià i dels seus comptes.
  
6a. Funcions d'assessoria, emissió d'informes, memòries o dictàmens encarregats pel Consell, el síndic major i els síndics.
  
- Altres característiques del lloc: en virtut del que ordena l'article 10.1.b) de la Llei de la Sindicatura de Comptes, el normal acompliment pel personal al servei de la Sindicatura de les funcions assignades als seus llocs respectius pot comportar la necessitat de desplaçar-se dins de la Comunitat Valenciana, a la seu dels departaments, entitats o organismes controlats.
  
Aquest lloc ha estat classificat per acord del Consell de la Sindicatura de Comptes, de data 28 de desembre de 1998.
  
Annex II
  
Model d'instància
  
A. Dades del lloc
  
Número de lloc: Número de convocatòria:
  
Ordre de preferència de les vacants:
  
Institució convocadora:
  
B. Dades de la persona interessada
  
Cognoms: Nom:
  
DNI:
  
Adreça: Telèfon: Fax:
  
Relació professional amb la Generalitat Valenciana:
  
Número de lloc actual: Centre directiu:
  
Relació professional amb altres administracions públiques:
  
Destinació actual:
  
Cos/Escala de pertinença:
  
C. Documents que presenta
  
1. Fotocòpia del DNI.
  
2. Currículum
  
3. Certificats relatius a:
  
3.1. Antiguitat
  
3.2. Titulacions
  
3.3. Treballs realitzats
  
3.4. Cursos de formació i perfeccionament
  
3.5. Coneixement de valencià
  
3.6. Coneixement d'idiomes comunitaris
  
3.7. D'altres certificats
  
València, de de 1999
  
Signatura
  
Excm. Sr. Síndic Major de la Sindicatura de Comptes de la Generalitat Valenciana. C/ de Sant Vicent, 4. València.


Còpia Permalink ELI